02014X0314(01) — DA — 14.03.2014 — 000.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument





Berigtiget ved:









▼B

Regulativ nr. 72 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af motorcykelforlygter, der afgiver asymmetrisk nærlys og fjernlys og er udstyret med halogenlamper (HS1-lamper)

Omfattende al gældende tekst frem til:

Ændringsserie 01 - Ikrafttrædelsesdato: 12. september 2001

INDHOLD 1. Anvendelsesområde 2. Definitioner 3. Ansøgning om godkendelse 4. Mærkning 5. Godkendelse 6. Almindelige forskrifter 7. Forskrifter for belysningsstyrke 8. Forskrifter vedrørende farvede lygteglas og filtre 9. Standardforlygte (reference) 10. Bemærkning vedrørende farve 11. Produktionens overensstemmelse 12. Sanktioner i tilfælde af produktionens manglende overensstemmelse 13. Ændring af forlygtetype og udvidelse af godkendelse 14. Endeligt ophør af produktionen 15. Navne og adresser på de tekniske tjenester, som er ansvarlige for udførelse af godkendelsesprøvningen, og på de administrative myndigheder 16. Overgangsbestemmelser BILAG Bilag 1 Meddelelse om godkendelse, nægtelse, udvidelse eller inddragelse af godkendelse eller endeligt ophør af produktionen af en type motorcykelforlygte i henhold til regulativ nr. 72 Bilag 2 Kontrol af produktionens overensstemmelse for forlygter udstyret med HS1-lamper Bilag 3 Udformning af godkendelsesmærker Bilag 4 Måleskærm Bilag 5 Prøvning af stabiliteten af de fotometriske præstationer for forlygter i brug Bilag 6 Forskrifter for lygter med lygteglas af plast - prøvning af lygteglas eller materialeprøver samt af komplette lygter.

1. ANVENDELSESOMRÅDE

Dette regulativ finder anvendelse på godkendelse af forlygter udstyret med halogenglødelamper (HS1) og forsynet med lygteglas af glas eller plast ( *1 ), som leveres til brug på motorcykler og køretøjer, der behandles som sådanne.

2. DEFINITIONER

I dette regulativ forstås ved

2.1. "lygteglas" : forlygtens (enhedens) yderste del, som afgiver lys gennem den lysende overflade

2.2. "coating" : et eller flere produkter, som er påført i et eller flere lag på ydersiden af lygteglasset

2.3. forlygter af forskellig "type" : forlygter, som afviger på væsentlige punkter såsom: 2.3.1. handelsnavn eller -mærke 2.3.2. egenskaberne ved det optiske system 2.3.3. hvorvidt de indeholder komponenter, som under funktion er i stand til at ændre de optiske virkninger ved refleksion, brydning, absorption og/eller deformation. Ændringer i farven på de stråler, der udsendes af forlygter, hvis andre egenskaber ikke ændres, udgør ikke en ændring af forlygtetypen. Det samme godkendelsesnummer skal derfor afsættes til disse lygter 2.3.4. egnethed for højre- eller venstrekørsel eller for begge færdselsretninger 2.3.5. de materialer, som lygteglas og eventuel coating består af.

3. ANSØGNING OM GODKENDELSE

3.1. Ansøgning om godkendelse af en forlygte skal indgives af indehaveren af fabriks- eller varemærket eller af dennes bemyndigede repræsentant. I ansøgningen skal det angives:

3.1.1. om forlygten er konstrueret til både venstre- og højrekørsel eller til enten venstre- eller højrekørsel.

3.2. Ansøgninger om godkendelse skal være ledsaget af:

3.2.1. tegninger i tre eksemplarer, som er tilstrækkeligt detaljerede til, at typen kan identificeres, og som viser forlygten set forfra og eventuelle detaljer i form af ribning af lygteglasset, samt tværsnit; på tegningerne skal være angivet den plads, som er afsat til godkendelsesmærket

3.2.2. en kortfattet teknisk beskrivelse

3.2.3. to prøveeksemplarer af forlygtetypen med farveløse lygteglas

3.2.3.1. til prøvning af et farvet filter eller en farvet skærm (eller et farvet lygteglas): to prøveeksemplarer.

3.2.4. til prøvning af det plastmateriale, som lygteglassene er fremstillet af:

3.2.4.1. tretten lygteglas

3.2.4.1.1. seks af disse lygteglas kan erstattes af seks materialeprøver, som måler mindst 60 × 80 mm og har flad eller konveks ydre overflade og i midten et omtrent fladt område (krumningsradius mindst 300 mm), som måler mindst 15 × 15 mm

3.2.4.1.2. hver(t) sådan(t) lygteglas eller materialeprøve skal være fremstillet ved den metode, som vil blive anvendt til massefabrikation

3.2.4.2. en reflektor, hvorpå lygteglassene kan monteres efter fabrikantens anvisninger.

3.3. De materialer, som er anvendt til lygteglas og eventuel coating, skal være ledsaget af prøvningsrapporten over egenskaberne for sådanne materialer og coating, såfremt de i forvejen er prøvet.

3.4. Før der meddeles typegodkendelse, skal den godkendende myndighed efterprøve, at der foreligger tilfredsstillende ordninger til sikring af effektiv kontrol af produktionens overensstemmelse.

4. MÆRKNING ( 1 )

4.1. Forlygter, som forelægges til godkendelse, skal være påført ansøgerens firmanavn eller mærke; denne mærkning skal være let læselig og må ikke kunne slettes.

4.2. På lygteglasset og lygtehuset ( 2 ) skal der være afsat tilstrækkeligt store områder til godkendelsesmærket og til de ekstra symboler omhandlet i punkt 5.4.2; disse områder skal være angivet på de i punkt 3.2.1 ovenfor omhandlede tegninger.

4.3. Forlygter, som er konstrueret til at opfylde forskrifterne for både højre- og venstrekørsel, skal være påført mærker, som angiver de to indstillinger af den optiske enhed på køretøjet eller af lampen på reflektoren; disse mærker skal bestå af bogstaverne "R/D" for positionen svarende til højrekørsel og bogstaverne "L/G" for positionen svarende til venstrekørsel.

5. GODKENDELSE

5.1. Opfylder alle de i henhold til punkt 3.2.3 ovenfor indleverede prøveeksemplarer af en type forlygte forskrifterne i dette regulativ, meddeles godkendelse.

5.2. Hver godkendt type tildeles et godkendelsesnummer. De første to cifre (for tiden 00 for regulativet i dets oprindelige form) angiver den ændringsserie, som inkorporerer de seneste større tekniske ændringer til regulativet på tidspunktet for godkendelsen. Samme kontraherende part kan ikke tildele samme nummer til en anden forlygtetype, som er omfattet af dette regulativ ( 3 ), medmindre der er tale om udvidelse af godkendelsen til en enhed, som afviger alene hvad angår farven af det udsendte lys.

5.3. Meddelelse om godkendelse, nægtelse, udvidelse eller inddragelse af godkendelse eller endeligt ophør af produktionen af en forlygtetype i henhold til dette regulativ meddeles de kontraherende parter, der anvender dette regulativ, ved hjælp af en formular, svarende til modellen i bilag 1 til dette regulativ.

5.4. På forlygter, som er i overensstemmelse med en efter dette regulativ godkendt type, skal der på det i punkt 4.2. ovenfor foreskrevne område være påført et internationalt godkendelsesmærke ( 4 ), som består af følgende:

5.4.1. En cirkel, som omslutter bogstavet "E" efterfulgt af kendingsnummeret på den stat, som har meddelt godkendelse ( 5 ).

5.4.2. Godkendelsesnummeret og følgende tillægssymbol eller tillægssymboler placeret tæt ved cirklen:

5.4.2.1. På forlygter, der alene opfylder forskrifterne for venstrekørsel, en vandret pil, der for en iagttager vendt mod forlygten peger mod højre, dvs. mod den side af vejen, hvor der køres.

5.4.2.2. På forlygter, der er konstrueret til at opfylde forskrifterne for begge færdselsretninger ved passende justering af den optiske enhed eller lampen, en vandret pil med hoved i begge ender, altså en pil som peger både mod venstre og højre.

5.4.2.3. Bogstaverne "MBH" placeret modsat godkendelsesnummeret.

5.4.2.4. I hvert tilfælde skal den pågældende arbejdsfunktion anvendt under prøvningen i henhold til punkt 1.1.1.1 i bilag 5 og de(n) tilladte spænding(er) i henhold til punkt 1.1.1.2 i bilag 5 være fastlagt på godkendelsesattesterne og på den anmeldelsesformular, som fremsendes til de stater, som er kontraherende parter i overenskomsten og anvender dette regulativ.

I de pågældende tilfælde skal anordningerne være mærket som følger:

På enheder, som opfylder forskrifterne i dette regulativ og er konstrueret således, at nærlysets glødetråd ikke tænder samtidigt med nogen anden eventuelt hermed gensidigt indbygget belysningsfunktion:

anføres en skråstreg (/) efter nærlyssymbolet i godkendelsesmærket.

5.4.2.5. På forlygter med lygteglas af plast, bogstavgruppen "PL", som påføres nær de symboler, som foreskrives i punkt 5.4.2.1 til 5.4.2.4 ovenfor.

5.5. De mærker og symboler, der er omhandlet i punkt 5.4 ovenfor, skal være let læselige og må ikke kunne slettes.

5.6. Bilag 3 til dette regulativ indeholder eksempler på sammensætning af godkendelsesmærket og yderligere symboler, der henvises til ovenfor.

6. GENERELLE FORSKRIFTER

6.1. Hvert prøveeksemplar af en type forlygte skal være i overensstemmelse med forskrifterne i dette punkt og i punkt 7-9 nedenfor.

6.2. Forlygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ foreskrevne egenskaber.

6.2.1. Forlygter skal være udstyret med en anordning, som bevirker, at de kan justeres således på køretøjet, at de opfylder de forskrifter, som finder anvendelse på dem. Dog behøver en sådan anordning ikke være monteret på komponenter, i hvilke reflektor og lygteglas ikke kan skilles fra hinanden, forudsat at anvendelse af sådanne lygteenheder begrænses til køretøjer, på hvilke justering af forlygterne kan finde sted på anden måde.

Når en forlygte til fjernlys og en forlygte til nærlys med hver sin lampe danner en sammensat enhed, skal justeranordningen give mulighed for korrekt justering af hvert optisk system for sig.

6.2.2. Disse forskrifter finder dog ikke anvendelse på forlygteenheder, hvis reflektorer er udelelige. For en sådan type enhed finder forskrifterne i punkt 7.3 i dette regulativ anvendelse. Hvis der anvendes mere end en lyskilde til frembringelse af fjernlyset, benyttes de kombinerede funktioner til bestemmelse af belysningsstyrkens maksimale værdi (Emax).

6.3. De komponenter, hvormed glødelampen er fastgjort på reflektoren, skal være udført således, at glødelampen, heller ikke i mørke, kan monteres i nogen anden position end den korrekte.

6.4. Lygteglassets korrekte position i forhold til det optiske system skal være tydeligt mærket og blokeret mod drejning i fart.

6.5. Forlygter, som er konstrueret således, at de opfylder forskrifterne for både højre- og venstrekørsel, kan tilpasses en given færdselsretning enten ved passende grundindstilling i monteret stand på køretøjet eller ved valgfri indstilling foretaget af brugeren. Sådan grundindstilling eller valgfri indstilling kan for eksempel bestå i, at den optiske enhed fastgøres i en given vinkel på køretøjet, eller at lampen fastgøres i en given vinkel i forhold til den optiske enhed. I alle tilfælde må der kun være mulighed for to nøje afgrænsede indstillinger, en for højre- og en for venstrekørsel, og konstruktionen skal forhindre utilsigtet ændring af indstillingen fra den ene færdselsretning til den anden eller indstilling i en mellemposition. Når der findes to forskellige indstillingsmuligheder for lampen, skal de komponenter, som fastgør glødelampen til reflektoren, være således konstrueret og udført, at glødelampen i hver af de to indstillinger vil blive fastholdt i stilling med den nøjagtighed, som foreskrives for forlygter konstrueret til kun én færdselsretning. Overensstemmelsen med forskrifterne i dette punkt efterprøves ved visuel inspektion og, om nødvendigt, ved en prøvemontering.

6.6. Der skal udføres supplerende prøvning efter forskrifterne i bilag 5 således at det sikres, at de fotometriske præstationer ikke ændres for meget under brug.

6.7. Er forlygtens lygteglas af plast, sker prøvning efter forskrifterne i bilag 6.

7. FORSKRIFTER FOR BELYSNINGSSTYRKE

7.1. Generelle bestemmelser

7.1.1. Forlygter skal være fremstillet således, at de med passende HS1-lamper giver tilstrækkeligt lys uden at blænde, når de afgiver nærlys, og god belysningsstyrke, når de afgiver fjernlys.

7.1.2. Den belysningsstyrke, der frembringes af forlygten, kontrolleres på en lodret skærm, som opstilles 25 m foran forlygten, som vist i bilag 4 til dette regulativ.

7.1.3. Forlygterne kontrolleres med en standardlampe (reference), som er ufarvet og bestemt til en nominel spænding på 12 V. For forlygter, som kan monteres med selektivt-gule filtre ( 6 ), erstattes sådanne filtre af ufarvede filtre, som er geometrisk identiske med disse og har en transmissionsfaktor på mindst 80 %. Under kontrol af forlygten skal spændingen over lampens poler være reguleret således, at følgende specifikationer opnås:







Forbrug i watt Lysstrøm i lumen nærlysglødetråd Cirka 35 450 fjernlysglødetråd Cirka 35 700

Forlygten anses for acceptabel, såfremt den opfylder forskrifterne i dette punkt 7 med mindst én standardlampe (reference), som kan indleveres sammen med forlygten.

7.1.4. De mål, som bestemmer glødetrådenes position i HS1-standardglødelampen, er angivet i regulativ nr. 37.

7.1.5. Standardglødelampens pære skal have en sådan optisk udformning og kvalitet, at den ved spejling eller brydning ændrer lysfordelingen minimalt i ugunstig retning.

7.2. Forskrifter vedrørende nærlys

7.2.1. Nærlysets lysbundt skal være tilstrækkeligt skarpt afskåret til, at det kan benyttes til at udføre en tilfredsstillende justering. "Afskæringen" skal være en vandret, ret linje i siden modsat den trafikretning, som forlygten er bestemt for; i den anden siden må den hverken overskride den knækkede linje HV H1 H4, som dannes af en ret linje HV H1, som danner en vinkel på 45° med vandret, og den rette linje H1 H4, 1 procent over den rette linje hh eller den rette linje HV H3, som danner en vinkel på 15° med det vandrette plan over dette (se bilag 4). En afskæring, som overskrider både linjen HV H2 og linjen H2 H4 og fremkommer ved en kombination af de to ovennævnte muligheder, må under ingen omstændigheder tillades.

7.2.2. Forlygten skal være indstillet således:

7.2.2.1. for forlygter bestemt til at opfylde kravene ved højrekørsel, at afskæringen i skærmens venstre halvdel ( 7 ) er vandret, og, for forlygter bestemt til at opfylde kravene ved venstrekørsel, at afskæringen på skærmens højre halvdel er vandret

7.2.2.2. at denne vandrette del af afskæringen på skærmen er 25 cm under et vandret plan gennem forlygtens brændpunkt (se bilag 4)

7.2.2.3. at afskæringens knæk ligger på linjen vv ( 8 ).

7.2.3. Når forlygten er således indstillet, skal den opfylde de forskrifter, der er fastlagt i punkt 7.2.5 til 7.2.7 og 7.3.

7.2.4. Når en således indstillet forlygte ikke opfylder forskrifterne i punkt 7.2.5 til 7.2.7 og 7.3., kan dens indstilling ændres, forudsat af lysbundtets akse ikke forskydes sideværts mere end 1° (= 44 cm) mod højre eller venstre ( 9 ). For at lette indstilling ved hjælp af afskæringen kan forlygten delvis tildækkes for at gøre afskæringen skarpere.

7.2.5. Det lys, som nærlyset frembringer på skærmen, skal opfylde følgende forskrifter:







Punkt på måleskærm Krævet belysningsstyrke i lux Forlygte til højrekørsel Forlygte til venstrekørsel Punkt B 50 L Punkt B 50 R ≤ 0,3 Punkt 75 R Punkt 75 L ≥ 6 Punkt 50 R Punkt 50 L ≥ 6 Punkt 25 L Punkt 25 R ≥ 1,5 Punkt 25 R Punkt 25 L ≥ 1,5 Et vilkårligt punkt i område III ≤ 0,7 Et vilkårligt punkt i område IV ≥ 2 Et vilkårligt punkt i område I ≤ 20

7.2.6. I sideretningen må ikke være afvigelser, som forringer synligheden i noget af områderne I, II, III eller IV.

7.2.7. Forlygter, som er konstrueret til at opfylde kravene for både højre- og venstrekørsel, skal ved hver af de to indstillinger af den optiske enhed eller lampen opfylde ovenstående forskrifter for den pågældende færdselsretning.

7.3. Bestemmelser vedrørende fjernlys

7.3.1. Måling af den belysningsstyrke, som frembringes på skærmen af fjernlyset, skal finde sted ved samme indstilling af forlygten som ved måling i henhold til punkt 7.2.5. til 7.2.7. ovenfor.

7.3.2. Den belysningsstyrke, som fjernlyset frembringer på skærmen, skal opfylde følgende forskrifter:

7.3.2.1. Skæringspunktet (HV) for linjerne hh og vv skal ligge inden for isoluxkurven svarende til 90 % af den maksimale belysningsstyrke. Den maksimale værdi (Emax) må ikke være mindre end 32 lux. Den maksimale værdi må ikke være over 240 lux.

7.3.2.2. Fra punktet HV vandret mod højre og venstre skal belysningsstyrken være mindst 16 lux indtil en afstand af 1,125 meter og mindst 4 lux indtil en afstand af 2,25 meter.

7.4 De i punkt 7.2.5-7.2.7 og 7.3 ovenfor angivne skærmbelysningsstyrker måles ved hjælp af en fotoreceptor, hvis effektive arbejdsflade skal være indeholdt i et kvadrat med en sidelængde på 65 mm.

8. FORSKRIFTER VEDRØRENDE FARVEDE LYGTEGLAS OG FILTRE

8.1. Der kan meddeles godkendelse for forlygter, som afgiver enten farveløst eller selektivt gult lys med en ufarvet glødelampe. Angivet i CIE trikromatiske koordinater er de tilsvarende farvespecifikationer for gule lygteglas eller filtre følgende:







Selektivt gult filter (skærm eller lygteglas) Afgrænsning mod rød Afgrænsning mod grøn Afgrænsning mod hvid Grænse mod spektrets værdi som også kan angives som følger: dominerende bølgelængde 575 – 585 nm renhedsfaktor: 0,90 – 0,98 Transmissionsfaktoren skal være ≥ 0,78

Transmissionsfaktoren bestemmes med en lyskilde med farvetemperatur 2 856 °K ( 10 ).

8.2. Filteret skal udgøre en del af forlygten og skal være fastgjort til denne på en sådan måde, at brugeren hverken kan fjerne den utilsigtet eller, med almindeligt værktøj, tilsigtet.

9. STANDARDFORLYGTE (REFERENCE) ( 11 )

Som standardforlygter (reference) anses forlygter, som:

9.1. opfylder ovennævnte godkendelsesforskrifter

9.2. har en effektiv diameter på mindst 160 mm

9.3. med en standardlampe (reference) i de forskellige punkter og de forskellige områder, som er omhandlet i punkt 7.2.5, afgiver en belysningsstyrke lig med:

9.3.1. højst 90 % af maksimumværdierne og

9.3.2. mindst 120 % af minimumværdierne som foreskrevet i tabellen i punkt 7.2.5.

10. BEMÆRKNING VEDRØRENDE FARVE

Eftersom enhver godkendelse efter dette regulativ meddeles i medfør af punkt 8.1 ovenfor for en type forlygte, som afgiver enten farveløst lys eller selektivt gult lys, afskærer artikel 3 i den overenskomst, til hvilken dette regulativ er vedføjet, ikke de kontraherende parter fra at forbyde forlygter, som afgiver farveløst eller selektivt gult lys, på de køretøjer, som de indregistrerer.

11. PRODUKTIONENS OVERENSSTEMMELSE

En forlygte, som bærer et godkendelsesmærke som foreskrevet i dette regulativ, skal være i overensstemmelse med den godkendte type og opfylde de fotometriske og kolorimetriske forskrifter, der er omhandlet ovenfor. Overholdelsen af disse bestemmelser skal kontrolleres i overensstemmelse med bilag 2 og punkt 3 i bilag 5 til denne forordning samt i givet fald punkt 3 i bilag 6 til dette regulativ.

12. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

12.1. En godkendelse, som er meddelt for en forlygte i henhold til dette regulativ, kan inddrages, såfremt ovenstående krav ikke opfyldes, eller såfremt en forlygte, som bærer godkendelsesmærket, ikke er i overensstemmelse med den godkendte type.

12.2. Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.

13. ÆNDRING AF EN FORLYGTETYPE OG UDVIDELSE AF GODKENDELSE

13.1. Alle ændringer af forlygtetypen skal meddeles den administrative myndighed, der har meddelt typegodkendelse. Denne myndighed kan da enten:

13.1.1. skønne, at de foretagne ændringer ikke kan forventes at få væsentlig negativ virkning, og at forlygtetypen under alle omstændigheder stadig opfylder forskrifterne eller

13.1.2. kræve en yderligere prøvningsrapport fra den tekniske tjeneste, som er ansvarlig for prøvningens udførelse.

13.2. Bekræftelse eller nægtelse af godkendelse med angivelse af ændringerne meddeles de kontraherende parter, der anvender dette regulativ, ved hjælp af den i punkt 5.3 ovenfor anførte procedure.

13.3. Den kompetente myndighed, som meddeler udvidelse af en typegodkendelse, tildeler udvidelsen et serienummer og underretter de øvrige parter i overenskomsten, som anvender dette regulativ, ved hjælp af en formular svarende til modellen i bilag 1 til dette regulativ.

14. ENDELIGT OPHØR AF PRODUKTIONEN

Hvis indehaveren af godkendelsen fuldstændigt indstiller produktionen af en type forlygte, som er godkendt i henhold til dette regulativ, skal han underrette den myndighed, som har meddelt godkendelsen, herom. Ved modtagelse af den pågældende meddelelse underretter myndigheden de øvrige kontraherende parter, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.

15. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE ADMINISTRATIVE MYNDIGHEDER

De parter i overenskomsten, som anvender dette regulativ, meddeler til FN's sekretariat navn og adresse på de tekniske tjenester, som er ansvarlige for udførelse af godkendelsesprøvning, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er meddelt i andre stater, skal fremsendes.

16. OVERGANGSBESTEMMELSER

16.1. Fra seks måneder efter den officielle ikrafttrædelsesdato for regulativ nr. 112 må ingen kontraherende part, som anvender dette regulativ, nægte at meddele ECE-godkendelse i henhold til dette regulativ.

16.2. Kontraherende parter, der anvender dette regulativ, må ikke nægte at meddele udvidelse af godkendelser efter ændringsserie 01 eller den oprindelige udgave af dette regulativ.

16.3. Godkendelser, som er meddelt i henhold til dette regulativ før ikrafttrædelsesdatoen for regulativ nr. 112, og enhver udvidelse af godkendelser, herunder udvidelser efter en forudgående ændringsserie til dette regulativ, som er meddelt efterfølgende, forbliver gyldige på ubestemt tid.

16.4. Kontraherende parter, der anvender dette regulativ, skal fortsat meddele godkendelser af forlygter på grundlag af ændringsserie 01 eller den originale udgave af dette regulativ, forudsat at der er tale om forlygter til montering på ibrugtagne køretøjer.

16.5. Fra den officielle ikrafttrædelsesdato for regulativ nr. 112 må ingen kontraherende part, som anvender dette regulativ, forbyde montering på en ny køretøjstype af en forlygte, der er godkendt i henhold til regulativ nr. 112.

16.6. Kontraherende parter, der anvender dette regulativ, skal fortsat tillade montering af en forlygte, der er godkendt i henhold til dette regulativ, på en køretøjstype eller et køretøj.

16.7. Kontraherende parter, der anvender dette regulativ, skal fortsat tillade montering eller anvendelse på et ibrugtaget køretøj af en forlygte, der er godkendt i henhold til dette regulativ i den oprindelige udgave, forudsat at der er tale om en udskiftningsforlygte.









BILAG 1

MEDDELELSE

(største format: A4 (210 × 297 mm))









BILAG 2

KONTROL AF PRODUKTIONENS OVERENSSTEMMELSE FOR FORLYGTER

UDSTYRET MED HS1-LAMPER

1. Forlygter, der er forsynet med et godkendelsesmærke, skal være i overensstemmelse med den godkendte type.

2. Kravet om overensstemmelse anses for opfyldt i mekanisk og geometrisk henseende, såfremt forskellene ikke overstiger uundgåelige fremstillingsfejl.

3. Hvad angår fotometriske præstationer anses forlygter i serien ikke for uoverensstemmende ( 12 ), såfremt ved prøvning af de fotometriske præstationer af en tilfældigt udtaget forlygte, som er er udstyret med standardlampe (reference)

3.1 ingen af de målte værdier udviser negative afvigelser på mere end 20 % fra de foreskrevne værdier (for værdierne B 50 R eller L og zone III kan den maksimale afvigelse i ugunstig retning være 0,2 lux (B 50 R eller L) eller 0,3 lux (zone III))

3.2 eller:

3.2.1 de foreskrevne værdier i dette direktiv for nærlysets vedkommende er opfyldt i punktet HV (± 0,2 lux) og mindst ét punkt i det område, som på måleskærmen (i 25 meters afstand), afgrænses af en cirkel med en radius på 15 cm omkring punktet B 50 R (eller L) (± 0,1 lux), 75 R (eller L), 50 R (eller L), 25 R (eller L), samt i hele den del af område IV, der er højst 22,5 cm over en linje mellem 25 R og 25 L

3.2.2 og såfremt der, for fjernlysets vedkommende, med HV beliggende inden for isoluxkurven svarende til 0,75 Emax, tillades en tolerance på 20 % for de fotometriske værdier.

4. Hvis resultaterne af de i punkt 3 ovenfor beskrevne prøver ikke opfylder forskrifterne, gentages prøvningen af forlygten med en anden standardlampe (reference).









BILAG 3

UDFORMNING AF GODKENDELSESMÆRKER

(se punkt 5 i dette regulativ)

Figur 1

a = 12 mm min.

Forlygten, som bærer ovenstående godkendelsesmærke, opfylder dette regulativs forskrifter og er kun bestemt til højrekørsel.

a = 12 mm min.

Figur 2

Forlygten, som bærer ovenstående godkendelsesmærke, opfylder dette regulativs forskrifter og er bestemt:

Alene til venstrekørsel.

Figur 3

Til både højre- og venstrekørsel ved justering af indstillingen af den optiske enhed eller køretøjets lygte

Figur 4

Forlygten, som bærer ovenstående godkendelsesmærke, er en forlygte, som opfylder forskrifterne i dette regulativ og er konstrueret således, at nærlyset ikke tænder samtidigt med fjernlyset og/eller en anden hermed gensidigt indbygget belysningsfunktion.

Bemærkning: Ovennævnte forlygter, som bærer ovenstående godkendelsesmærke, er godkendt i Nederlandene (E/4) med nr. 002439. Godkendelsesnummeret angiver, at godkendelsen er meddelt i henhold til forskrifterne i dette regulativ i dets oprindelige udgave.

Godkendelsesnummeret skal placeres tæt på cirklen og enten over, under, til venstre eller til højre for bogstavet "E". Alle nummerets cifre skal stå på samme side af bogstavet "E" og vende samme vej. Brug af romertal som godkendelsesnummer bør undgås for at undgå forveksling med andre symboler.

Figur 5

Forlygten, som bærer ovenstående godkendelsesmærke, har lygteglas af plast og opfylder dette regulativs forskrifter.

Den er konstrueret således, at nærlysglødetråden kan tændes samtidigt med fjernlyset og/eller en anden hermed gensidigt indbygget belysningsfunktion.









BILAG 4

MÅLESKÆRM

Forlygte til højrekørsel ( *2 )

(Mål i mm)

h-h : vandret plan) gennemgang

v-v : lodret plan) forlygtens brændpunkt









BILAG 5

PRØVNING AF STABILITETEN AF DE FOTOMETRISKE PRÆSTATIONER FOR FORLYGTER I BRUG

PRØVNING PÅ KOMPLETTE FORLYGTER

Efter at de fotometriske værdier er målt i henhold til dette regulativs forskrifter i punktet svarende til Emax for fjernlys og i punkterne HV, 50 R, B 50 L for nærlys (eller, for forlygter bestemt til venstrekørsel, HV, 50 L, B 50 R), skal et komplet prøveeksemplar af en forlygte prøves for stabilitet af fotometriske præstationer under brug. Ved "komplet forlygte" forstås selve den komplette lygte, herunder sådanne omgivende karrosseridele og lygter, som kan påvirke dens varmeafledning.

1. PRØVNING AF STABILITETEN AF FOTOMETRISKE PRÆSTATIONER

Prøvningen finder sted i tør, stillestående luft ved en lufttemperatur på 23 + 5 °C med de komplette forlygter fastgjort på et underlag, som repræsenterer korrekt montering på køretøjet.

1.1 Ren forlygte

Forlygten bringes til at fungere i 12 timer som beskrevet i punkt 1.1.1 og kontrolleres som beskrevet i punkt 1.1.2.

1.1.1 Prøvningsforskrifter

Forlygten bringes til at fungere i det foreskrevne tidsrum, således at:

1.1.1.1. a) Hvis kun én lygtefunktion (fjernlys eller nærlys) skal godkendes, er den tilsvarende glødetråd tændt i den foreskrevne tid ( 13 ). b) I tilfælde af i hinanden indbyggede nærlys- og fjernlyslygter (dobbeltrådslampe eller to glødelamper): Hvis ansøgeren erklærer, at forlygten skal anvendes med en enkelt glødetråd ( 14 ) tændt ad gangen, gennemføres prøven i overensstemmelse hermed, således at man aktiverer hver af de angivne funktioner successivt i halvdelen af den i punkt 1.1. foreskrevne tid; I alle andre tilfælde underkastes forlygten følgende cyklus i det foreskrevne tidsrum: 15 minutter med nærlysets glødetråd tændt 5 minutter med alle glødetråde tændt. c) Ved sammenbyggede lygtefunktioner skal alle enkeltfunktioner være tændt samtidigt i den tid, der foreskrives for de enkelte lygtefunktioner a), idet der også tages hensyn til brugen af i hinanden indbyggede lygtefunktioner b) i henhold til fabrikantens forskrifter.

1.1.1.2. Prøvningsspænding Spændingen skal være indstillet således, at der tilføres 90 % af det maksimale wattforbrug, som foreskrives i regulativ nr. 37 for glødelamper i kategori HS1.

1.1.2 Prøvningsresultater

1.1.2.1. Visuel inspektion

Når forlygten er stabiliseret ved rumtemperatur, skal forlygtens lygteglas og et eventuelt udvendigt glas rengøres med en ren, fugtig bomuldsklud. Den inspiceres derefter visuelt; der må ikke være synlig skævhed, deformation, revnedannelse eller farveændring hverken i lygteglasset eller i et eventuelt udvendigt glas.

1.1.2.2. Fotometrisk prøvning

For at efterkomme dette regulativs forskrifter skal de fotometriske værdier efterprøves i følgende punkter:

Nærlys: 50 R - B 50 L - HV for forlygter bestemt til højrekørsel 50 L - B 50 R - HV for forlygter bestemt til venstrekørsel.

Fjernlys: Punktet Emax

Der kan foretages endnu en indstilling til korrektion for eventuel varmeforårsaget deformation af forlygtens sokkel (ændringen i afskæringslinjens position er omhandlet i punkt 2 i dette bilag).

Mellem de fotometriske egenskaber og værdierne målt inden prøvningen kan tillades en afvigelse på 10 %, heri medregnet tolerancerne for den fotometriske metode.

1.2 Tilsmudset forlygte

Efter at være afprøvet som beskrevet i punkt 1.1 ovenfor bringes forlygten til at fungere i én time som beskrevet i punkt 1.1.1 efter at være forberedt som foreskrevet i punkt 1.2.1 og kontrolleret som foreskrevet i punkt 1.1.2.

1.2.1 Klargøring af forlygten

1.2.1.1. Prøveblanding

1.2.1.1.1. Til forlygter med udvendigt lygteglas af glas:

Blandingen af vand og forurenende stof, som skal påføres forlygten, skal bestå af: 9 vægtdele kvartssand med kornstørrelse 0-100 μm 1 vægtdel vegetabilsk kulstøv (bøgetræ) med kornstørrelse 0-100 μm 0,2 vægtdel NaCMC ( 15 ) og en passende mængde destilleret vand med en specifik ledningsevne på ≤ 1 S/m.

Blandingen må højst være 14 dage gammel.

1.2.1.1.2. For forlygter med udvendigt lygteglas i plastmateriale:

Blandingen af vand og forurenende stof, som skal påføres forlygten, består af: 9 vægtdele kvartssand med kornstørrelse 0-100 μm 1 vægtdel vegetabilsk kulstøv (bøgetræ) med kornstørrelse 0-100 μm 0,2 vægtdele NaCMC 13 vægtdele destilleret vand med en specifik ledningsevne på ≤ 1 mS/m, og 2 ± 1 vægtdele overfladeaktivt stof ( 16 ).

Blandingen må højst være 14 dage gammel.

1.2.1.2. Påføring af prøveblandingen på forlygten

Prøveblandingen påføres jævnt på hele forlygtens lysende overflade, hvorefter man lader den tørre. Denne procedure gentages, indtil lysstyrken er faldet til 15-20 % af de værdier, som er målt for hvert af følgende punkter under de i dette bilag beskrevne betingelser:

For en fjernlyslygte, punktet svarende til Emax ved fotometrisk fordeling svarende til fjernlys/nærlys.

For en fjernlyslygte, punktet svarende til Emax ved fotometrisk fordeling svarende til kun fjernlys.

For kun en nærlyslygte, som er bestemt til højrekørsel, punkterne 50R og 50V ( 17 ).

For kun en nærlyslygte, som er bestemt til venstrekørsel, punkterne 50 L og 50 V.

1.2.1.3. Måleudstyr

Det anvendte måleudstyr skal svare til det, som anvendes til godkendelsesprøvning af forlygter. Til fotometrisk efterprøvning anvendes en standardglødelampe (reference).

2. PRØVNING AF ÆNDRING I AFSKÆRINGSLINJENS VERTIKALE BELIGGENHED UNDER VARMEINDVIRKNING

Denne prøvning består i at kontrollere, at afskæringslinjens vertikale flytning under indvirkning af varme ikke overstiger en foreskreven værdi for en nærlyslygte i brug.

Efter at forlygten er afprøvet i henhold til punkt 1, underkastes lygten den i punkt 2.1 i dette bilag beskrevne prøve uden at fjernes fra eller flyttes i forhold til prøveopspændingen.

2.1 Prøvning

Prøvningen udføres i tør og stillestående luft ved en lufttemperatur på 23 ± 5 °C.

Ved hjælp af en masseproduceret glødelampe, som er ældet i mindst én time, bringes forlygten til at fungere med nærlys uden at fjernes fra eller efterjusteres i forhold til prøveopspændingen. (Til denne prøve indstilles spændingen som foreskrevet i punkt 1.1.1.2.) Positionen for afskæringslinjens horisontale del (mellem vv og en vertikal linje gennem punktet B 50 L for højrekørsel hhv. B 50 R for venstrekørsel) kontrolleres hhv. 3 minutter (r3) og 60 minutter (r6o), efter at lygten har været i funktion.

Måling af ændringen i afskæringslinjens position som beskrevet ovenfor kan udføres med enhver metode, som giver acceptabel nøjagtighed og reproducerbare resultater.

2.2 Prøvningsresultater

2.2.1 Resultatet udtrykt i milliradian (mrad) godtages for en nærlyslygte, såfremt den numeriske værdi af

målt på lygten ikke er større end 1,0 mrad (ΔrI ≤ 1,0 mrad).

2.2.2 Er denne værdi imidlertid over 1,0 mrad, men ikke over 1,5 mrad (1,0 mrad < ΔrI ≤ 1,5 mrad), prøves endnu en forlygte som beskrevet i punkt 2.1 efter tre på hinanden følgende gange at have været underkastet den nedenfor beskrevne cyklus for at stabilisere positionen af forlygtens mekaniske dele på et underlag, som er repræsentativt for korrekt montering på køretøjet:

Nærlyset bringes til at fungere i én time (spændingen indstilles som foreskrevet i punkt 1.1.1.2).

Nærlyset slukkes i én time.

Forlygtetypen anses for acceptabel, såfremt gennemsnitsværdien af den numeriske værdi ΔrI målt på første prøve, og ΔrII, målt på den anden prøve, ikke er over 1,0 mrad.

3. PRODUKTIONENS OVERENSSTEMMELSE

En af de udtagne forlygter afprøves med den i punkt 2.1. beskrevne metode efter tre på hinanden følgende gange at have gennemgået den i punkt 2.2.2. beskrevne cyklus. Forlygten anses for acceptabel, såfremt Δr ikke er over 1,5 mrad.

Er denne værdi over 1,5 mrad, men ikke over 2,0 mrad, afprøves endnu en forlygte, hvorefter gennemsnittet af de numeriske værdier for de to prøver ikke må være over 1,5 rad.









BILAG 6

FORSKRIFTER FOR LYGTER MED LYGTEGLAS AF PLAST - PRØVNING AF LYGTEGLAS ELLER MATERIALEPRØVER SAMT AF KOMPLETTE LYGTER

1. GENERELLE FORSKRIFTER

1.1. Prøver, som indleveres i henhold til punkt 3.2.4 i dette regulativ, skal opfylde forskrifterne i punkt 2.1 til 2.5 nedenfor.

1.2. De to prøver af komplette lygter, som indleveres i henhold til punkt 3.2.3. i dette regulativ, og som omfatter lygteglas af plast, skal hvad angår lygteglassets materiale opfylde forskrifterne i punkt 2.6 nedenfor.

1.3. Prøverne af lygteglas af plast eller materialeprøverne skal, med den eventuelle reflektor, som de er bestemt til anvendelse sammen med, underkastes godkendelsesprøvning i den kronologiske rækkefølge, som er angivet i tabel A i tillæg 1 til dette bilag.

1.4. Kan lygtefabrikanten imidlertid godtgøre, at produktet allerede har bestået de i punkt 2.1-2.5 nedenfor foreskrevne prøver eller tilsvarende prøver i henhold til et andet regulativ, behøver de pågældende prøver ikke gentages; kun de i tillæg 1, tabel B, foreskrevne prøver er påbudt.

2. PRØVNING

2.1. Bestandighed over for temperaturudsving

2.1.1. Prøvninger

Tre nye prøver (lygteglas) gennemgår fem cykliske forløb af temperatur- og fugtighedsændring (RH = relativ fugtighed) i henhold til følgende program:

3 timer ved 40 ± 2 °C og 85-95 % RH

1 time ved 23 ± 5 °C og 60-75 % RH

15 timer ved – 30 ± 2 °C

1 time ved 23 ± 5 °C og 60-75 % RH

3 timer ved 80 ± 2 °C

1 time ved 23 ± 5 °C og 60-75 % RH

Inden denne prøvning skal prøverne opbevares ved 23 ± 5 °C og 60-75 % RH i mindst fire timer.

Bemærkning: perioderne på én time ved 23 ± 5 °C skal indbefatte de overgangsperioder fra den ene temperatur til den anden, som er nødvendige for at undgå temperaturchok.

2.1.2 Fotometriske målinger

2.1.2.1. Metode

Der foretages fotometriske målinger på prøverne før og efter prøvningen.

Disse målinger finder sted med brug af en standardlygte i følgende punkter:

B 50 L og 50 R for nærlyset fra en nærlyslygte eller en nærlys-/fjernlyslygte (B 50 R og 50 L for forlygter bestemt til venstrekørsel)

Punktet svarende til Emax for fjernlyset fra fjernlyslygte eller nærlys-/fjernlyslygte.

2.1.2.2. Resultater

Afvigelsen mellem de fotometriske værdier, målt på hver prøve før og efter prøvning, må ikke være over 10 %, heri medregnet tolerancerne på den fotometriske metode.

2.2. Bestandighed over for stoffer i atmosfæren og kemiske stoffer

2.2.1 Bestandighed over for stoffer i atmosfæren

Tre nye prøver (lygteglas eller materialeprøver) udsættes for bestråling fra en kilde med spektral energifordeling svarende til et sort legeme med en temperatur mellem 5 500 K og 6 000 K. Mellem kilden og prøverne anbringes passende filtre, som giver størst mulig reduktion af stråling med bølgelængde under 295 nm og over 2 500 nm. Prøverne udsættes for en belysningseffekt på 1 200 ± 200 W/m2 i et tidsrum, som bevirker, at de modtager en lysenergi på 4 500 ± 200 MJ/m2. Inden for afdækningen skal temperaturen, målt på det sorte panel, som er anbragt i niveau med prøverne, være 50 ± 5 °C. For at sikre ensartet eksponering skal prøverne rotere omkring strålingskilderne med en hastighed på mellem 1 og 5 min–1.

Prøverne overbruses med destilleret vand med specifik ledningsevne mindre end 1 mS/m ved en temperatur på 23 ± 5 °C i henhold til følgende cyklus:

Overbrusning : 5 minutter

Tørring : 25 minutter.

2.2.2 Bestandighed over for kemiske stoffer

Efter udførelse af den i punkt 2.2.1. ovenfor beskrevne prøvning og den i punkt 2.2.3.1. nedenfor beskrevne måling behandles den ydre overflade af de tre nævnte prøver som beskrevet i punkt 2.2.2.2. med den i punkt 2.2.2.1. nedenfor foreskrevne blanding.

2.2.2.1. Prøveblanding

Prøveblandingen består af 61,5 % n-heptan, 12,5 % toluen, 7,5 % ethyltetrachlorid, 12,5 % trichlorethylen and 6 % xylen (% v/v).

2.2.2.2. Påføring af prøveblandingen

Et stykke bomuldsklud (ifølge ISO 105) gennemvædes til mætning med den i punkt 2.2.2.1 ovenfor angivne blanding og lægges efter højst 10 sekunder på prøvens ydre overflade i et tidsrum af 10 minutter med et tryk på 50 N/cm2, svarende til en kraft på 100 N på et prøveareal på 14 × 14 mm.

Inden for denne 10 minutters periode gennemvædes stofpuden igen med blandingen, således at sammensætningen af den påførte væske til stadighed er identisk med den foreskrevne prøveblanding.

I påføringsperioden er det tilladt at kompensere for det tryk, der påføres prøven, for at forebygge revnedannelse.

2.2.2.3. Rengøring

Efter afslutning af påføringen af prøveblandingen tørres prøverne i fri luft og vaskes derefter med den i punkt 2.3 beskrevne opløsning. (Bestandighed over for rengøringsmidler) ved 23 ± 5 °C.

Derefter skylles prøverne grundigt med destilleret vand med et indhold af urenheder på højst 0,2 % ved 23 ± 5 °C og aftørres derefter med en blød klud.

2.2.3 Resultater

2.2.3.1. Efter prøvning for bestandighed over for stoffer i atmosfæren skal prøvernes ydre overflade være uden revner, ridser, skår og deformation, og den gennemsnitlige afvigelse i transmission , målt på de tre prøver i henhold til fremgangsmåden i tillæg 2 til dette bilag, højst være 0,020 (Δ tm ≤ 0,020).

2.2.3.2. Efter prøvning for bestandighed over for kemiske stoffer må prøverne ikke frembyde spor af kemisk misfarvning, som kan forventes at ville påvirke fluxspredningen, af hvilken middelafvigelsen , målt på de tre prøver i henhold til fremgangsmåden i tillæg 2 til dette bilag, højst må være 0,020 (Δ dm ≤ 0,020).

2.3. Bestandighed over for detergenter og carbonhydrider

2.3.1 Bestandighed over for detergenter

Den ydre overflade af de tre prøver (lygteglas eller materialeprøver) opvarmes til 50 ± 5 °C og nedsænkes derefter i fem minutter i en blanding, hvis temperatur holdes på 23 ± 5 °C, og som består af 99 dele destilleret vand med et indhold af urenheder på højst 0,02 %, og én del alkylarylsulfonat.

Efter udførelse af prøvningen tørres prøverne ved 50 ± 5 °C. Prøvernes overflade rengøres med en fugtig klud.

2.3.2 Bestandighed over for carbonhydrider

Den ydre overflade af disse tre prøver indgnides derefter let i ét minut med en bomuldsklud gennemvædet med en blanding af 70 % n-heptan og 30 % toluen (% v/v) og tørrer derefter i fri luft.

2.3.3 Resultater

Efter at de to ovennævnte prøvninger er udført successivt, må den gennemsnitlige variation i lysgennemstrømningen

, målt på de tre prøver i henhold til

fremgangsmåden i tillæg 2 til dette bilag, højst være 0,010

(Δ tm ≤ 0,010).

2.4. Bestandighed over for mekanisk nedbrydning

2.4.1 Metode til mekanisk nedbrydning

Ydersiden af de tre nye prøver (lygteglas) udsættes for ensartet mekanisk nedbrydning med den i tillæg 3 til dette bilag beskrevne metode.

2.4.2 Resultater

Efter denne prøvning skal variationerne:

i transmissionen :

og i spredningen :

måles med den i tillæg 2 beskrevne metode i det område, der foreskrives i punkt 2.2.4. ovenfor. Gennemsnitsværdien for de tre prøver skal være således, at:

Δ tm ≤ 0,100

Δ dm ≤ 0,050.

2,5. Prøvning for vedhæftning af eventuel coating

2.5.1. Forbehandling af prøven

I et areal på 20 mm × 20 mm af lygteglassets coatede overflade indridses med barberblad eller nål en inddeling bestående af kvadrater på ca. 2 mm × 2 mm. Trykket på barberblad eller nål skal være tilstrækkeligt til i det mindste at gennemskære coatingen.

2.5.2. Beskrivelse af prøvningen

Der benyttes klæbebånd med en vedhæftningskraft på 2 N/ (cm bredde) ± 20 %, målt under de standardbetingelser, der foreskrives i tillæg 4 til dette bilag. Klæbebåndet, hvis bredde skal være mindst 25 mm, trykkes i mindst fem minutter mod den overflade, der er forberedt som beskrevet i punkt 2.5.1.

Derefter belastes enden af klæbebåndet på en sådan måde, at vedhæftningskraften til overfladen afbalanceres af en kraft vinkelret på denne overflade. På dette stadium afrives tapen med en konstant hastighed af 1,5 ± 0,2 m/s.

2.5.3 Resultater

Der må ikke være væsentlig beskadigelse af det inddelte areal. Der tillades beskadigelse af skæringspunkterne mellem kvadraterne eller ved kanterne af udskæringen, forudsat at det beskadigede område ikke udgør mere end 15 % af det inddelte område.

2.6. Prøvning af komplet lygte med lygteglas af plast

2.6.1 Bestandighed over for mekanisk nedbrydning af lygteglassets overflade

2.6.1.1. Prøvninger

Lygteglasset i lygteprøve nr. 1 underkastes den i punkt 2.4.1. ovenfor beskrevne prøvning.

2.6.1.2. Resultater

Efter prøvningen må resultaterne af de fotometriske målinger, som er udført på forlygten i overensstemmelse med dette regulativ, højst være 30 % over de maksimalværdier, der foreskrives for punkterne B 50 L og HV, og højst 10 % under de mindsteværdier, der foreskrives for punkt 75 R (for forlygter bestemt til venstrekørsel tages punkterne B 50 R, HV og 75 L i betragtning).

2.6.2 Prøvning for vedhæftning af eventuel coating

Lygteglasset i lygteprøve nr. 2 underkastes den i punkt 2.5. ovenfor beskrevne prøvning.

3. KONTROL AF PRODUKTIONENS OVERENSSTEMMELSE

3.1. Hvad angår de til lygteglassene anvendte materialer anses lygterne i en serie for at opfylde forskrifterne i dette regulativ, såfremt:

3.1.1 prøvernes yderside efter prøvning for bestandighed over for kemiske stoffer og prøvning for bestandighed over for detergenter og carbonhydrider ikke frembyder revner, skår eller deformation, som er synlig for det blotte øje (se punkt 2.2.2., 2.3.1. og 2.3.2.), og

3.1.2 de fotometriske værdier i de i punkt 2.6.1.2 beskrevne målepunkter efter udførelse af prøvningen i punkt 2.6.1.1 er inden for de grænser for produktionens overensstemmelse, som foreskrives i dette regulativ.

3.2. Opfylder prøvningsresultaterne ikke forskrifterne, gentages prøvningen på endnu en prøve af forlygter, udtaget på tilfældig måde.









Tillæg 1

Kronologisk rækkefølge af godkendelsesprøvninger







A. Prøvning af plastmaterialer (lygteglas eller materialeprøver, som er indleveret i henhold til punkt 3.2.4 i dette regulativ) Prøver Lygteglas eller materialeprøver Objektiver Prøvninger 1. 2. 3. 4. 5. 6. 7. 8. 9. 10. 11. 12. 13. 1.1 Begrænset fotometri (pkt. 2.1.2.) X X X 1.1.1 Temperaturændring (pkt. 2.1.1.) X X X 1.1.2 Begrænset fotometri (pkt. 2.1.2.) X X X 1.2.1 Transmissionsmåling X X X X X X X X X 1.2.2 Spredningsmåling X X X X X X 1.3 Stoffer i atmosfæren (pkt. 2.2.1.) X X X 1.3.1 Transmissionsmåling X X X 1.4 Kemiske stoffer (pkt. 2.2.2.) X X X 1.4.1 Spredningsmåling X X X 1.5 Detergenter 2.3.1.) X X X 1.6 Carbonhydrider 2.3.2.) X X X 1.6.1 Transmissionsmåling X X X 1.7 Nedbrydning (pkt. 2.4.1.) X X X 1.7.1 Transmissionsmåling X X X 1.7.2 Spredningsmåling X X X 1.8 Vedhæftning (pkt. 2.5.) X







B. Prøvning af komplette forlygter (indleveret i henhold til pkt. 3.2.3 i dette regulativ) Prøvninger Komplet lygte Prøveeksemplar nr. 1 2 2.1 Nedbrydning (pkt. 2.6.1.1.) X 2.2 Fotometri (pkt. 2.6.1.2.) X 2.3 Vedhæftning (pkt. 2.6.2.) X









Tillæg 2

Metode til måling af lysspredning og -transmission

1. UDSTYR (se figuren)

Lysstrålen fra en kollimator K med halv divergens på β/2 = 17,4 × 104–4 rd begrænses af en membran DT, som har en åbning på 6 mm, op mod hvilken prøveholderen anbringes.

En akromatisk samlelinse L2, korrigeret for sfæriske aberrationer, forbinder blænden DT med modtageren R; diameteren af linsen L2 skal være således, at den ikke afblænder det fra prøven spredte lys inden for en kegle, hvis halve topvinkel er β/2 = 14°.

En ringblænde DD med vinklerne α/2 = 1° og αmax/2 = 12° anbringes i et billedbrændplan af linsen L2.

Den uigennemsigtige centrale del af blænden er nødvendig for at eliminere lys, som kommer direkte fra lyskilden. Blændens centrale del skal kunne fjernes fra lysstrålen på en sådan måde, at den kan føres tilbage nøjagtigt i udgangsstillingen.

Afstanden L2 DT og brændvidden F2 ( 18 ) af linsen L2 skal være valgt således, at billedet af DT fuldstændigt dækker modtageren R.

Sættes den initiale indfaldende flux til 1 000 enheder, skal den absolutte præcision af hver aflæsning være bedre end 1 enhed.

2. MÅLINGER

Der foretages følgende aflæsninger:







Aflæsning Med prøve Med den centrale del af DD Repræsenteret størrelse T1 nej nej Indfaldende lysstrøm i første aflæsning T2 ja (før prøvning) nej Flux afgivet af det nye materiale i et felt på 24 °C T3 ja (efter prøvning) nej Flux afgivet af det prøvede materiale i et felt på 24 °C T4 ja (før prøvning) ja Lysstrøm spredt af det nye materiale T5 ja (efter prøvning) ja Flux spredt af det prøvede materiale









Tillæg 3

Metode til prøvning ved påsprøjtning

1. PRØVNINGSUDSTYR

1.1. Sprøjtepistol

Den anvendte sprøjtepistol skal være udstyret med en dyse på 1,3 mm i diameter, som giver mulighed for en væskestrømningshastighed på 0,24 ± 0,02 l/min. og et arbejdstryk på 6,0 bar – 0/+ 0,5 bar.

Under disse arbejdsbetingelser skal der på den overflade, der udsættes for nedbrydning, fremkomme et blæsemønster med en diameter på 170 ± 50 mm i en afstand af 380 ± 10 mm fra dysen.

1.2. Prøveblanding

Prøveblandingens sammensætning er følgende:

Kvartssand med hårdhed 7 på Mohs-skalaen og kornstørrelse mellem 0 og 0,2 mm samt tilnærmelsesvis normal fordeling, samt skarpkantethedsfaktor 1,8 til 2.

Vand med en hårdhed på ikke over 205 g/m3 i en blanding bestående af 25 g sand pr. liter vand.

2. PRØVNING

Lygteglassets ydre overflade udsættes én eller flere gange for den sandstråle, der frembringes som ovenfor beskrevet. Sandstrålen rettes omtrent vinkelret mod den overflade, som skal prøves.

Nedbrydningen kontrolleres ved hjælp af en eller flere prøver af glas, der anbringes som reference tæt ved det lygteglas, som prøves. Blandingen påsprøjtes, indtil ændringen i lysspredning på prøven (prøverne), målt ved den i tillæg 2 beskrevne metode, er sådan, at:

Der kan anvendes flere referenceprøver for at kontrollere, at hele den prøvede overflade er ensartet nedbrudt.









Tillæg 4

Prøvning af klæbebåndets vedhæftning

1. FORMÅL

Med metoden bestemmes den lineære vedhæftningskraft af et klæbebånd til en glasplade under standardbetingelser.

2. PRINCIP

Måling af den kraft, det kræver at løsrive et klæbebånd fra en glasplade i en vinkel på 90°.

3. FORESKREVNE ATMOSFÆREBETINGELSER

Den omgivende luft skal have en temperatur på 23 ± 5 °C og 65 ± 15 % relativ fugtighed (RH).

4. PRØVEOBJEKTER

Inden prøvning skal prøverullen af klæbebånd konditioneres i 24 timer i den foreskrevne atmosfære (se punkt 3 ovenfor). Fra hver rulle afprøves fem prøveobjekter, hver med en længde på 400 mm.

De tre første vindinger på rullen kasseres, før prøveeksemplarerne aftages.

5. FREMGANGSMÅDE

Prøvningen finder sted i de i punkt 3 foreskrevne atmosfærebetingelser.

De fem prøveobjekter udtages ved, at klæbebåndet udrulles radialt med en hastighed på ca. 300 mm/s, hvorefter prøveeksemplarerne inden for 15 sekunder påføres på følgende måde:

Klæbebåndet anbringes gradvist på glasset, idet det påføres med en langsgående let gnidende bevægelse af fingeren uden overdrevent tryk, således at der ikke efterlades luftbobler mellem klæbebåndet og glaspladen.

Prøven henligger i 10 minutter under de foreskrevne atmosfæriske betingelser.

Træk ca. 25 mm af prøveobjektet fri af pladen i et plan vinkelret på prøveobjektets akse.

Fastgør pladen og fold den frie ende af klæbebåndet tilbage i en vinkel på 90°. Påvirk prøven med en kraft således, at skillelinjen mellem klæbebånd og plade er vinkelret på denne kraft og vinkelret på pladen.

Træk, så klæbebåndet løsnes med en hastighed på 300 ± 30 mm/s, og registrer den nødvendige kraft dertil.

6. RESULTATER

De fem målte værdier ordnes i rækkefølge, og medianværdien tages som måleresultat. Denne værdi udtrykkes i Newton pr. cm bredde af klæbebåndet.